Aspyr je objavio vijest koja će jako obradovati vlasnike Mac računala. Na svojoj web stranici su objavili kako će Bioshock Infinite na Mac stići tijekom ovoga ljeta. S obzirom na to kako PC, PS3 i Xbox 360 verzije izlaze za 4 dana tj. 26. ožujka korisnici OS X-a na izlazak igre će se morati strpiti samo 3 – 4 mjeseca što je podnošljivo kašnjenje. Primjerice prošle godine smo objavili vijest o izlasku Mac verzije Black Opsa koja je u odnosu PC i konzolaške verzije izašla dobre dvije godine kasnije.
Aspyr Media je osnovana davne 1996. godine i tijekom godina izdali su brojne Mac portove popularnih PC i konzolaških igara.